laion/Wikipedia-Exotic huggingface dataset:
חוף סברינה

חוף סברינה (באנגלית: Sabrina Coast) הוא אזור בארץ וילקס שבאנטארקטיקה. חוף באד מוגדר כאזור החוף של אנטארקטיקה, הממוקם בין כף וולדרון לבין כף סאות'ארד. הראשון שראה חוף זה היה ג'ון בלאני ב-3 במרץ 1839, אשר ראה את החוף (או אזור סמוך לו) ממזרח למיקום החוף - בקו אורך 117 מזרח. הראשונים שהתקרבו אל החוף, בפברואר 1840, הייתה משלחת החקר של ארצות הברית (שנערכה בין השנים 1838–1842), בפיקודו של לוטננט צ'ארלס וילקס, והאזור מופיע בתרשים שערך וילקס בשנת 1840 - בו הוא מכנה את החוף "רמת טוטן" (Totten High Land). בשנת 1931, משלחת החקר הבריטית, אוסטרלית וניו זילנדית לאנטארקטיקה, בפיקודו של דאגלס מוסון ראתה יבשה בקו רחוב המצוי מעלה מדרום למקום שהתגלה על ידי בלאני ווילקס. שמו של האזור ניתן לו על ידי צ'ארלס וילקס. וילקס קרא לאזור על שם הספינה הדו-תרנית סברינה (Sabrina), אחת מספינותיו של בלאני, אשר טבעה בסופה בשלהי מרץ 1839 (לאחר גילוי החוף). מוסון, מתוך כבוד לוילקס ובלני - השאיר את השם. • Tolotti, Raffaella; Duffy, Meghan; Dove, Isabel; Kendall, Meaghan; Donda, Federica; Romeo, Roberto; Geletti, Riccardo; Caburlotto, Andrea; Armand, Leanne; O'Brien, Phil; Leventer, Amy; De Santis, Laura; Corradi, Nicola, Sabrina Coast (East Antarctica) depositional processes highlighted through stratigraphic and paleoenvironmental diatom analysis, 21st EGU General Assembly, EGU2019, Proceedings from the conference held 7-12 April, 2019 in Vienna, Austria, id.169702 • Aleksandr Montelli, Sean P.S. Gulick, Rodrigo Fernandez, Bruce C. Frederick, Amelia E. Shevenell, Amy Leventer, Donald D. Blankenship, Seismic stratigraphy of the Sabrina Coast shelf, East Antarctica: Early history of dynamic meltwater-rich glaciations, GSA Bulletin 2019;; 132 (3-4): 545–561. doi: https://doi.org/10.1130/B35100.1 • Donda, F., Leitchenkov, G., Brancolini, G., Romeo, R., De Santis, L., Escutia, C., Cotterle, D. (2020), The influence of Totten Glacier on the Late Cenozoic sedimentary record, Antarctic Science, 32(4), 288-300. doi: https:doi:10.1017/S0954102020000188 חוף סברינה באתר הסקר הגאולוגי של ארצות הברית חוף סברינה באתר הגאזט האנטארקטי של ממשלת אוסטרליה חוף סברינה באתר הגאזט האנטארקטי המשווה SCAR של ממשלת אוסטרליה תמונת לוויין של החוף באתר נאס"א חוף סברינה באתר marineregions מידע גאוגרפי והיסטורי מידע היסטורי
בנק סולידרנוסט

בנק סולידרנוסט הוא בנק מסחרי רוסי, שנוסד ב-3 באוקטובר 1990 ומטהו בעיר סמרה. מאז 2020 משמש הבנק כספונסר מועדון הכדורגל קריליה סובייטוב סמרה והיא גם נותנת החסות לאצטדיון סולידרנוסט ארנה בעיר. בשנים 1990–2014 נשלט הבנק על ידי המושל לשעבר של מחוז סמרה, סנאטור מועצת הפדרציה קונסטנטין טיטוב; משנת 2000 עד 2014 ראש הבנק היה בנו, אלכסיי טיטוב. בשנת 2007 נבחר נשיא הבנק אולג סיניצין לרשימת מפלגת רוסיה המאוחדת כחבר הכינוס הרביעי של הדומא המחוזית. בשנת 2007 הקים יו"ר דירקטוריון הבנק, אלכסיי טיטוב, יחד עם חברת Projektmanagement GmbH הגרמנית את חברת פיתוח וולגה (VDK), איתה הוביל פרויקט להקמת מרכז הקניות וולגה בקניון טוליאטי. בקיץ 2010 הושעה הפרויקט. ב-11 בינואר 2009 השלים הבנק רכישת 100% ממניות "בנק פוטנציאל". בפברואר 2011, חברת בת של הבנק, "סולידרנוסט אינווסט", הפכה לבעלים של מפעל החלב מהעיר טוליאטי, "טוליאטימולוקו". במרץ 2011 ניהל אלכסיי טיטוב משא ומתן עם קונצרן החלב הדני ארלה פודס על הקמה אפשרית של מיזם משותף או מכירת אחזקת החלב BiMolo שבשליטת הבנק, אך עקב פשיטת הרגל שלו הופסק המשא ומתן. בשנת 2009 קיבל הבנק נכסים בדמות שני בנייני דירות מגורים של חברת הבנייה לשעבר M-Holding, שמכרה דירות מוכנות בבניין מגורים בבלוקים 14A ו-20 ברובע אבטוזבודסקי בעיר טוליאטי. ב-27 ביולי 2011 מכרה הנהלת הבנק את "בנק פוטנציאל" לסוכנות לביטוח פקדונות. טיטוב, בהיותו בעל המניות העיקרי בבנק, ניהל משא ומתן למכירת התאגיד הפיננסי שלו "אוטקריטיה", אך הצדדים לא הגיעו להסכמה. אתר האינטרנט הרשמי של בנק סולידרנוסט Отложено строительство ТЦ «Volga Mall». ОАО КБ «Солидарность» объявило о завершении сделки по покупке жигулевского «Потенциал Банка». «Солидарность-Инвест» выкупила долг «Тольяттимолоко». Все четыре молокозавода холдинга «БиМоло» банкротятся. «ПотенциалБанк» остался без «Солидарности» Совет директоров банка «Солидарность»
סביל ווקופ

סביל ווקופ (מכונה גם משקית ווקופ או רהט ווקופ) הוא סַבִּיל, השוכן ברחוב דוד רמז בירושלים מול תחנת הרכבת הישנה, בסמוך לח'אן הירושלמי ולמרגלות גבעת התנ"ך. מדובר ברהט כפול עם שתי ברזיות, שניתן לתושבי ירושלים המנדטורית בשנת 1938, כמתנת פרידה לכבוד סיום כהונתו של הנציב העליון סֶר ארתור גרנפל ווקופ. סביל זה ייחודי בכך שהוא סביל מודרני, מהתקופה הבריטית, בעוד שרוב הסבילים בארץ ובירושלים בפרט, נבנו בתקופה הממלוכית והעות'מאנית. סבילים מתקופות אלו קיבלו מים שהגיעו מאזורים גבוהים, מאחר שהמים הגיעו בכח הכבידה, בעיקר מאזור הר חברון, והובאו לירושלים באמות מים. לעומת הסבילים העתיקים, סביל זה קיבל את מימיו ממשאבות מים מרוחקות ולא בהכרח גבוהות גאוגרפית ובמובן זה מדובר היה במתקן מודרני וייחודי לתקופתו. הסביל הוצב במקום בעל חשיבות רבה, מול תחנת הרכבת. מיקום זה איפשר לנוסעים להרוות את צמאונם בתום הנסיעה או להצטייד במים טרם הנסיעה ברכבת. כמו כן הסביל ממוקם על אם הדרך בין ירושלים לחברון ובית לחם, מקומות שאליהם יש תנועה ערה של אנשים לצורכי מסחר ותנועה רבה של צליינים בני כל הדתות למערת המכפלה, לקבר רחל ולכנסיית המולד. מאחורי הסביל ניתן לראות את המסלע המרכיב את הרי ירושלים - סלע חבורת יהודה המורכב מגיר, מדולומיט ומקרטון. הסביל עמד מוזנח במשך מספר שנים. בשנת 2013 נוקה ושוקם על ידי חברת המים של ירושלים, חברת הגיחון. כיום זורמים בו מים. על הסביל כתובת באנגלית: "The gift of general sir Arthur Grenfell Wauchope GCB GCMG CIE DSO high commissioner for Palestine 1931-1938" להלן הסבר לכתוב בהקדשה כולל תאריו של ווקופ: המתנה של הגנרל סר ארתור גרנפל וווקופ, נציב עליון של פלסטין 1931-1938 GCB פירושו "אביר הצלב הגדול" במסדר האמבט (Knight Grand Cross) GCMG פירושו "אביר מפואר" במסדר מיכאל הקדוש וג'ורג' הקדוש (Grand Cross of saint Michael and saint George) CIE פירושו "עמית" במסדר האימפריה ההודית (Companion in the Order of the Indian Empire) DSO מסמל את אות השירות המצוין (Distinguished Service Order) מדיה וקבצים בנושא סביל ווקופ בוויקישיתוף דוד אסף, רהט ווֹקוֹפּ מחדש מימיו כקדם, באתר "עונג שבת", 10 במרץ 2013 דוד אסף, מי, מתי והיכן? חידה מצולמת, באתר "עונג שבת", 8 בפברואר 2013
רמי אבו לבן

רמי אבו לבן (בערבית: رامي أبو لبن; נולד ב-5 באוקטובר 1977) הוא כדורגלן עבר ישראלי, ששיחק בעמדת הקשר האחורי. אחיינו של רמי, יוסף, היה אף הוא כדורגלן. אבו לבן, ערבי ישראלי, התחיל את הקריירה שלו בצעירי יפו ממנה עבר לבית"ר רמלה. בקיץ 1999, אבו לבן חתם בהפועל כפר סבא מליגת העל. ב-29 באוגוסט 1999, אבו לבן ערך את הופעת הבכורה שלו בקבוצה בהפסד 1–5 להפועל תל אביב. ב-3 בדצמבר, הבקיע את שער הבכורה שלו בקבוצה בניצחון 4–1 נגד בני יהודה. אבו לבן, המשיך לשחק במדי כפר סבא ג'. בפברואר 2001, אבו לבן חתם בהפועל באר שבע, בה כבש עוד 4 שערי ליגה וסייע לקבוצה לחזור לליגה הבכירה אחרי 3 עונות בליגה השנייה. ב-10 ביולי 2003, אבו לבן חתם בהפועל תל אביב. אבו לבן, שיחק 18 משחקים בליגה במדי הפועל בעונתו הראשונה במועדון. בעונה שלאחר מכן, לא רשם ולו דקת משחק אחת והושאל למכבי הרצליה בפברואר 2005. אבו לבן, היה שותף לעלייה של הרצליה לגמר הגביע, בו בישל את שני השערים ואף כבש את אחד השערים בדו-קרב בעיטת ההכרעה, בו הרצליה הפסידה 3–5. אבו לבן, המשיך לשחק בהרצליה גם בעונה שלאחר מכן והיה שותף לחזרה של המועדון לליגה הבכירה בעונה זו. בקיץ 2006, אבו לבן חתם בהפועל ראשון לציון ובסיום העונה פרש מכדורגל. הפועל באר שבע ליגה לאומית: 2000/2001 רמי אבו לבן, באתר ההתאחדות לכדורגל בישראל רמי אבו לבן, באתר Transfermarkt רמי אבו לבן, באתר WorldFootball.net רמי אבו לבן, באתר FootballDatabase.eu ynet, רמי אבו לאבן: "הגעתי למועדון מפואר", באתר ynet, 10 ביולי 2003
שומר החומות

האם התכוונתם ל... שומר החומות (שיר) – פזמון עברי מאת דן אלמגור (1977) מבצע שומר החומות – מבצע צבאי של צה"ל ברצועת עזה בחודש מאי 2021 כולל שומרי החומות – כולל בירושלים שנוסד באמצע המאה ה-19
עף אלייך

עף אלייך הוא אלבומו הראשון של הזמר טל סונדק. האלבום יצא לאור בשנת 2005 לאחר עבודה של 4 שנים עליו. האלבום הופק מוזיקלית ואומנותית על ידי יאיר קלינגר והעיבודים של אמיתי פריינטא. בין הכותבים לאלבום מלבד טל ניתן למצוא את אהוד מנור, עוזי חיטמן, רחל שפירא, לאה שבת, נחום מוכיח, עדית פאנק, טל שגב ויאיר קלינגר. באלבום כלולים "לקום ליום הבא" ו"עוד ועוד" שהושמעו רבות בתחנות הרדיו וכן "איזה ילד" שהפך להמנון של עמותת חיים. האלבום "עף אלייך" בטלוויזיה "לקום ליום הבא", ערוץ המוסיקה, סרטון באתר יוטיוב "לקום ליום הבא", ערוץ 11, סרטון באתר יוטיוב "לילה בשנחאי", ערוץ 10, סרטון באתר יוטיוב "כמו יונה בודדה", סרטון באתר יוטיוב "עוד ועוד", ערוץ 11, סרטון באתר יוטיוב "עף אלייך" ,ערוץ המוסיקה, סרטון באתר יוטיוב שירי האלבום עוד ועוד, סרטון באתר יוטיוב עף אלייך, סרטון באתר יוטיוב לילה בשנחאי, סרטון באתר יוטיוב מצב זמני, סרטון באתר יוטיוב לקום ליום הבא, סרטון באתר יוטיוב הזית, סרטון באתר יוטיוב סיפור שלא נגמר, סרטון באתר יוטיוב סימן כחול, סרטון באתר יוטיוב כמו יונה בודדה, סרטון באתר יוטיוב אישה מוכה, סרטון באתר יוטיוב איזה ילד, סרטון באתר יוטיוב ילדה של אפריקה, סרטון באתר יוטיוב אם רק תסכימי, סרטון באתר יוטיוב
שמואל מאיר (סופר)

שמואל מאיר (בצרפתית: Shmuel T. Meyer; נולד ב–1957) הוא סופר ישראלי-צרפתי, חתן פרס "גונקור האביב" לשנת 2021, על ספרו Et la Guerre est finie ("והמלחמה נגמרה"). שמואל מאיר נולד בצרפת ב–1957 וגדל בלוזאן שבשווייץ. ב-1980 עלה לישראל, התגורר בקיבוץ רגבים. הוא אב לשלוש בנות שנולדו בישראל ומתגוררות בה. בשנת 2008 חזר לצרפת. בשנת 2021 זכה בפרס "גונקור האביב" לרומן, על ספרו Et la Guerre est finie ("והמלחמה נגמרה"), שבו שלושה סיפורים, הראשון על רקע תוצאות מלחמת העולם השנייה, השני על רקע תוצאות מלחמת העצמאות והשלישי על רקע תוצאות מלחמת קוריאה. Le Périmètre de l’étoile, הוצאת גלימאר, 2008. Les villes n’ont pas de toit, הוצאת גלימאר, 2009. Impasse de la providence, הוצאת גלימאר, 2011. Le bonheur a des nageoires (illustration de l’œuvre de la sculptrice et peintre Miriam Briss, שירים, 2012. Unzer Wort, שירים, 2012. Un nouvel an de pierres, רומן, הוצאת גלימאר, 2013. Ah j’oubliais l'effarante beauté des lieux, הוצאת מטרופוליס, 2013. La Bouche ouverte, רומן, 2015. Anima - trois poèmes pour trois estampes de Samy Briss, שירים, 2016. Anastrophe, שירים, 2017. Les Grands Express Européens - nouvelles, הוצאת מטרופוליס, 2021. Kibboutz, הוצאת מטרופוליס, 2021. The Great American Disaster, הוצאת מטרופוליס, 2021. Et la guerre est finie..., שלוש נובלות, הוצאת מטרופוליס, 2021. מדיה וקבצים בנושא שמואל מאיר בוויקישיתוף שמואל מאיר, ברשת החברתית פייסבוק גבי לוין, "התרגשות של פעם בחיים": סופר ישראלי זכה בפרס הספרותי הכי יוקרתי בצרפת, באתר הארץ, 10 במאי 2021 Shmuel T. Meyer dans la tête et le cœur d’Israël, l'Humanité, 16 Mai 2013
צ'גלד

צ'גלד (בהונגרית: Csegöld) הוא כפר במחוז סבולץ'-סטמאר-ברג שבצפון מזרח הונגריה. יהודים חיו בצ'גלד בתקופות זמן שונות. הקהילה במקום קיבלה את שירותי הדת משנת 1885 מקהילת צ'נגר. באפריל 1944 נלקחו יהודי צ'גלד יחד עם יהודי המחוז למחנה ההשמדה אושוויץ. מדיה וקבצים בנושא צ'גלד בוויקישיתוף אתר האינטרנט הרשמי של צ'גלד (בהונגרית) נתוני הכפר באתר הלמ"ס ההונגרי קהילת צ'נגר בפנקס הקהילות הונגריה תיעוד יהודי צ'גלד שנרצחו בשואה מפקדי האוכלוסין של יהודי הונגריה, 1993
דרנו

דרנו (בהונגרית: Darnó) הוא כפר קטן במחוז סבולץ'-סטמאר-ברג שבצפון מזרח הונגריה. היישוב היה מיושב בעבר על ידי סקסונים ונקרא דרנו סקסה. במקום קיימת כנסייה רפורמית שנבנתה בשנת 1824 במקום כנסיית העץ הקודמת. יהודים חיו בדרנו בתקופות זמן שונות. החל משנת 1885 הייתה כפופה לקהילת פהרגיארמט. בשנת 1944 גורשו ונרצחו יהודי דרנו יחד עם שאר יהודי הונגריה בשואה. מדיה וקבצים בנושא דרנו בוויקישיתוף נתוני הכפר באתר הלמ"ס ההונגרי פהרגיארמט בפנקס הקהילות הונגריה תיעוד יהודי דרנו שנרצחו בשואה מפקדי האוכלוסין של יהודי הונגריה, 1993
תומאס מואר מרטין

תומאס מואר מרטין (באנגלית: Thomas Mower Martin‏; 1838 – 1934) היה צייר נוף קנדי יליד אנגליה שכונה "אבי האמנות הקנדית". מרטין נולד בלונדון, אנגליה, בנם של אדוארד ה. מרטין, גזבר בתי המשפט, וסוזן אברנת'י. הוא התחנך בבתי ספר שונים ולבסוף החל ללמוד בבית הספר הצבאי באנפילד. אביו רצה שהוא יהפוך לאיש צבא בחברת הודו המזרחית. אך הוא התייתם בגיל 15, התגורר עם דודתו שתמכה ברצונו לא להמשיך בהכנה לחיי הצבא כדי להפוך לנגר ולצייר. הוא היה אוטודידקט, בתחום התחביב של רישום וציור במשך כמה שנים, וקיבל משרה חלקית בהוראה בבית הספר דרום קנזינגטון בלונדון. הוא לא אהב את החיים בלונדון והיה חסר מנוחה. שאיפתו לסגנון חיים בריא יותר הביא אותו לנצל את הצעתה של ממשלת קנדה לשטח בחינם (0.43 קמ"ר) אדמה כדי לאפשר לו לעלות ולהיות מתנחל חלוץ. הוא התחתן עם אמה ניקולס (1842–1911) - הם ילדו תשעה ילדים. בשנת 1862 הם היגרו לקנדה ובנו בית קטן במוסקוקה, אונטריו. חקלאות התבררה כבלתי אפשרית בגלל האיכות הירודה של האדמה ולכן עברה המשפחה והתיישבה בטורונטו, שם במהרה הפך מרטין לצייר מקצועי מבוסס. מרטין צייר נופים, בעלי חיים, טבע דומם ודיוקנאות בצבעי שמן, צבעי מים ותחריטים. הוא היה אחד מקבוצת האמנים שקיבלה משימות מהרכבת הפסיפית הקנדית לציור נופים במערב קנדה - הם נודעו בשם "ציירי הרכבת". מוקדם יותר הוא טייל וצייר נופים במזרח קנדה ובארצות הברית, וכן סיפק איורים לשני ספרים מאת A & C Black, קנדה וגני קיו. הוא היה חבר מייסד באגודת האמנים אונטריו בשנת 1872, וחבר באקדמיה המלכותית לאמנויות הקנדית בשנת 1880, והיה גם חבר באגודת האמנים הקולוניאלית הבריטית המלכותית (1909). מואר מרטין הציג הרבה כאמן במהלך חייו וניתן למצוא את עבודותיו באוספים ציבוריים ופרטיים רבים, כולל טירת וינדזור באנגליה. הוא נפטר בגיל 96 בשנת 1934. חצר איכר חלוץ הרי הרוקי ויניפג מדיה וקבצים בנושא תומאס מואר מרטין בוויקישיתוף Dean of Canadian artists is dead, news.google.com
מיץ לבנה

מיץ לִבְנֶה, מי לִבְנֶה או מיץ שַׁדָּר הוא לְשַׁד (נוזל המובל בתאי עצה) אשר נאסף מעצי ליבנה (שַׁדָּר). את המיץ נהוג לשתות בצורתו הגולמית או לאחר שעבר תהליך התססה. בצורתו הגולמית המיץ הוא שקוף, מעט מתוק עם מרקם מעט סמיך. לאחר יומיים-שלושה המיץ מתחיל לתסוס והטעם הופך לחומצי יותר. מיץ הליבנה הוא משקה מסורתי באזורים רבים של חצי הכדור הצפוני כמו גם חלקים של צפון סין שכן העץ עצמו גדל לרוב באזורים קרים. לשד הליבנה נאסף רק לקראת סוף החורף והאביב כאשר הלשד נע באופן אינטנסיבי בגזע העץ. איסוף מיץ הליבנה נעשה על ידי קידוח חור לגזע העץ והובלת הלשד למיכל דרך צינור כלשהו; המיץ יזרום לאורכו בגלל מתח הפנים. לאחר מכן מכסים את החור שנקדח בעץ על מנת למזער את הפגיעה בעץ. יש לאסוף את מיץ הליבנה בתחילת האביב לפני שהופיעו עלים ירוקים, בסוף האביב המיץ הופך למריר. תקופת האיסוף היא קצרה - כחודש אחד בלבד במהלך השנה. בתרבויות באלטיות קדומות, בתרבות הסלאבית והפינו-אוגרית ראו את ליבנה כאחד העצים הקדושים ביותר שלהם והכינו ממנו משקה מסורתי. באזורים סלאביים ידוע המיץ כמיץ ליבנה כמו ברוסיה ( берёзовый сок, romanized: byeryozovyi sok ), בלארוס (, Byarozavik ), בולגריה ( בולגרית : брезов сок, רומניזציה : brezov sok ), פולין ( sok z brzozy, oskoła ), אוקראינה ( березовий сік, romanized: berezovyi sik ). אסטוניה ( kasemahl ), פינלנד ( mahla ), לטביה ( bērzu sula ), ליטא ( beržų sula). צרפת, סקוטלנד, נורווגיה, שוודיה ( björksav ) ובמקומות אחרים בצפון אירופה וכן חלקים בצפון סין וגם הוקאידו ואומורי כחלקים מצפון יפן . הוא נמצא בשימוש נרחב גם בקרב בני אמיש בפנסלבניה (ממוצא הולנדי), הן כמשקה מסורתי בפני עצמו, ובמיוחד כמרכיב מרכזי בבירת ליבנה . מדיה וקבצים בנושא מיץ לבנה בוויקישיתוף מיץ לבנה, בביצוע How to tap birch sap - Health benefits & a taste of spring, סרטון באתר יוטיוב Svanberg, Ingvar; et al. (2012). "Uses of tree saps in northern and eastern parts of Europe". Acta Soc Bot Pol. 81 (4): 343–357. doi:10.5586/asbp.2012.036free{{cite journal}}: תחזוקה - ציטוט: postscript (link) Trummer, Lori; Malone, Tom (במאי 2009). "Some impacts to paper birch trees tapped for sap harvesting in Alaska" (PDF). Us Forest Service. R10-S&PF-FHP-2009-3. {{cite web}}: (עזרה) Chepaitis, Barbara (14 באפריל 2016). "Tapping Trees, Drinking Lighting: Baltic Birch Juice". Deep Baltic. נבדק ב-24 בספטמבר 2018. {{cite web}}: (עזרה) Hopman, Ellen Evert (2008-06-09). A Druid's Herbal of Sacred Tree Medicine (באנגלית). Simon and Schuster. ISBN 9781594777240. Planter og tradisjon: Floraen i levende tale og tradisjon i Norge, Ove Arbo Høeg, Universitetsforlaget, 1974, ISBN 8200089304. Övre Dalarnes bondekultur 3, Lars Levander, Lund, 1947. "Pennsylvania Birch Beer Recipe". www.grouprecipes.com.
ג'יימס וילסון מוריס

ג'יימס וילסון מוריס (באנגלית: James Wilson Morrice‏; 10 באוגוסט 1865 – 23 בינואר 1924) היה צייר נוף קנדי. התגורר במשך רוב הקריירה שלו בפריז. מוריס נולד במונטריאול שבקוויבק, בנו של סוחר עשיר, ולמד משפטים בטורונטו בין השנים 1882–1889. בשנת 1890 עזב ללמוד ציור באנגליה. בשנה שלאחר מכן הגיע לפריז, שם למד באקדמיה ז'וליאן בין השנים 1892 - 1897. באקדמיה ז'וליאן התיידד עם צ'ארלס קונדר ומוריס פרנדרגסט, ופגש גם את רוברט הנרי. מוריס המשיך להתגורר בפריז עד מלחמת העולם הראשונה, אף שבילה את רוב חורפיו בקנדה. הוא יצר קשרים רבים בחוגים האינטלקטואליים של פריז, תוך שהוא נשאר בקשר עם עולם האמנות הקנדי - הצטרף לסלון ד'אוטומן, 1905, למועדון האמנות הקנדי, 1907, נבחר לחבר האקדמיה המלכותית הקנדית, 1913. בתקופה זו הוא היה בקשר עם חוגי הספרות, עם אינטלקטואלים גולים אנגלים שחיו בפריז, כמו סומרסט מוהם, ארנולד בנט וקלייב בל. בחורף 12–1911 הוא חלק סטודיו עם מאטיס בטנג'יר. עם פרוץ מלחמת העולם הראשונה, מוריס ברח למונטריאול, ואז לקובה. שם החל לשתות, והפך לאלכוהוליסט. בקיץ 1922 נסע לאלג'יר, שם צייר עם אלברט מרקט. זו תהיה הפעם האחרונה שהוא צייר. בריאותו החלה להתדרדר במהירות. הוא נפטר, בן 58, בתוניס. ציוריו של מוריס לפני תחילת המאה צבועים עדין וצבעים רכים בהשפעת ויסלר. לפני מלחמת העולם הראשונה הוא החל לצייר, בסגנון מלא יותר, סצינות קנדיות חורפיות שהושפעו מהאימפרסיוניסטים. חלק מיצירותיו בתקופת הקאריביים שלו נחשבות לטובות שלו וצבועות בסגנון רופף בהשפעת הפוסט אימפרסיוניזם. חוף בטנג'יר בית סנט דייגו מראה בשוק בשלג גן ליד פריז בוונציה מדיה וקבצים בנושא ג'יימס וילסון מוריס בוויקישיתוף Biography – MORRICE, JAMES WILSON – Volume XV (1921-1930) – Dictionary of Canadian Biography, www.biographi.ca Reid, Dennis (1988). A Concise History of Canadian Painting, Second Edition. Don Mills: Oxford University Press Canada Ash K. Prakash: Impressionism in Canada. A Journey of Rediscovery. Pref. Guy Wildenstein, introd. William H Gerdts. Arnoldsche Verlagsanstalt, Stuttgart 2014, 2. Aufl. 2015 (illustr. book, with expl
יחסי ארמניה–תאילנד

יחסי ארמניה–תאילנד הם יחסי החוץ בין ארמניה ותאילנד. שתי המדינות כוננו יחסים דיפלומטיים ב-7 ביולי 1992. בינואר 1998 פתחה ארמניה קונסוליית כבוד בבנגקוק, ובפברואר 2000 פתחה תאילנד קונסוליית כבוד בירוואן. בשנת 2001 חתמו שתי המדינות על הסכם למניעת כפל מס, ובשנת 2002 הן חתמו על הצהרה משותפת על חברות ושותפות בין המדינות. בשנת 2018 הסתכם הסחר בין המדינות ב-23.6488 מיליון דולר, כאשר היבוא הארמני מתאילנד הסתכם ב-22.8607 מיליון דולר, ואילו היצוא הארמני לתאילנד הסתכם ב-788.1 אלף דולר. ארמניה מחזיקה בתאילנד קונסוליית כבוד בבנגקוק. תאילנד מיוצגת בארמניה באמצעות שגרירותה במוסקבה, רוסיה, ובנוסף מחזיקה קונסוליית כבוד בירוואן. מדיה וקבצים בנושא יחסי ארמניה–תאילנד בוויקישיתוף יחסי ארמניה–תאילנד, באתר משרד החוץ הארמני קונסוליית ארמניה בבנגקוק, באתר משרד החוץ הארמני יחסי ארמניה–תאילנד, באתר משרד החוץ הארמני
ביתן (פירושונים)

האם התכוונתם ל... ביתן – מבנה העומד בסמוך למבנה מגורים ראשי הוצאת ביתן – הוצאת ספרים ישראלית ביתן (צוללת) – חלק ממבנה הצוללת אישים: אריה ביתן – מדען ישראלי, היה נשוי לחנה ביתן דוד ביתן – ניצב במשטרת ישראל חנה ביתן – מרכזת מדעית של ועדת השמות הממשלתית, הייתה נשואה לאריה ביתן משה ביתן (רב) – רב ישראלי נחום ביתן – איש עסקים ישראלי שיראל ביתן – זמרת ושחקנית צרפתייה-אמריקנית-ישראלית ביטן
Imagine Dragons (מיני-אלבום של Imagine Dragons)

Imagine Dragons הוא המיני-אלבום השני של להקת הפופ רוק Imagine Dragons, שיצא בשנת 2009 באטלנטיס. הוא הוקלט באולפני Battle Born. כל השירים נכתבו והופקו על ידי חברי הלקה. רוברט רוט שימש כטכנאי הקול. רצועות מהמיני אלבום הוצגו ב-Windows Media Player לאחר שהלהקה זכתה בתחרות באתר בשם "Reverbnation". עטיפת האלבום היא אוטוסטראוגרמה, שמראה דרקון הפונה ימינה. דן ריינולדס: שירה ויין סרמון: גיטרה בן מקי: גיטרה בס אנדרו טולמן: תופים בריטני טולמן: מקלדת, קולות רקע מידע על האלבום Imagine Dragons באתר MusicBrainz מידע על האלבום Imagine Dragons באתר AllMusic Schultz, Barbara (1 בינואר 2010). "Battle Born Studios". Mix. אורכב מ-המקור ב-5 במרץ 2013. נבדק ב-30 באפריל 2013. {{cite journal}}: (עזרה) Lynch, John. "How the 'Facebook of music' is using big data to find the next pop star". Business Insider. נבדק ב-2019-05-05.
X86

x86 היא ארכיטקטורת פקודות והוראות (ISA) למעבדים המבוססת על המעבד 8086 של אינטל. נכון להיום, מעבדים המבוססים על ארכיטקטורת x86 והרחבתה (x64, ובשמה הנוסף AMD-64) הם הנפוצים ביותר במחשבים שולחניים־ביתיים, מחשבים ניידים, ושרתים. ארכיטקטורת x86 הופיעה לראשונה במעבד 8086 בשנת 1978. מעבד ה־8086 החליף את המעבד הקודם, אינטל 8080 (שבעצמו החליף את מעבדי אינטל 4004 ו־8008). בזכות בחירתו של ה־8086 על ידי IBM כמעבד של המחשב האישי הראשון מתוצרתה, הפכה ארכיטקטורת x86 לנמכרת והמצליחה ביותר בשוק המעבדים. שמה של ארכיטקטורת x86 הורחב פעמיים. בשנת 1985, אינטל הוציאה לשוק המעבדים את המעבד 386 (32 ביט) כדי שיחליף את ה־286 (16 ביט), שהיה נפוץ באותה תקופה. שבבי ה־486 תפסו את מקומם של שבבי ה־386 בשנת 1989. בשנת 1993 החליטה אינטל לנטוש את שיטת השמות הישנה, וקראה לדור החדש בשם המסחרי "פנטיום", במקום 586, לאחר שגילתה כי לא ניתן לרשום מספר כסמל מסחרי. מספר דורות של שבבים נקראו בשם המותג פנטיום (פנטיום פרו, פנטיום II ופנטיום D), ומאז הוסיפה אינטל גם את המותגים סלרון (Celeron) ו־Core 2 למשפחת ה־x86. הרחבות ותוספות רבות חוברו ל־x86 לאורך השנים, כמעט תמיד עם תמיכה לאחור. הארכיטקטורה יושמה במעבדים של יצרני מעבדים רבים כגון: Intel, Cyrix, AMD, VIA ועוד. מלבד אינטל, חברות רבות יצרו מעבדים מארכיטקטורת ה־x86 ובהן: Cyrix, NEC Corporation, IBM, IDT, Transmeta. החברה המצליחה ביותר מבין החברות המתחרות באינטל ליצור מעבד בארכיטקטורה זו הייתה AMD כשהציגה את סדרת את'לון, סדרה זו לא הייתה נפוצה כמו הפנטיום אך על־פי מחקר שנערך בשנת 2006 מכירותיה של AMD בשוק המחשבים הביתיים עלו על אלו של אינטל. בשנת 2003 הציגה AMD את מעבד האת'לון 64 (Athlon 64) בעל ארכיטקטורת x64, אשר מרחיבה ותומכת לאחור ב־x86, ונקראת בשפה המקצועית EM64T, AMD64 או x86-64. בשנת 2001 הוציאה אינטל לשוק את מעבדי האיטניום, התומכים בארכיטקטורת 64 ביט, בשם המסחרי IA-64. ארכיטקטורת x86 מיישמת מספר אוגרים. חלק מהאוגרים מורכב בצורה מבנית מיוחדת כך שכאשר אוגר מסוים, למשל EAX, שווה לערך H 78563412 (ספירה הקסדצימלית), AX ישקף את המילה התחתונה של EAX ויהיה שווה ל־3412, ה־AH (מ־High) ישקף את הבית הגבוה של AX ויהיה שווה ל־34, וה־AL (מ־Low) ישקף את הבית הנמוך של AX ויהיה שווה ל־12: להלן האוגרים הקיימים בכל מעבדי אינטל תואמי־x86: עם כניסת ה־386 הוספו לארכיטקטורה עוד שני אוגרי מקטע: x86-64 מונחים בחומרה מדיה וקבצים בנושא X86 בוויקישיתוף ארכיטקטורת מעבדי ה־x86, שנמצאת במחשבים של כולם, חוגגת 30, באתר TheMarker‏, 10 ביוני 2008
מסוף וולפסון

מסוף וולפסון הוא מסוף אוטובוסים העיר תל אביב-יפו. מהמסוף יוצאים קווי אוטובוס לרחבי העיר גוש דן והוא נמצא בסמוך לבית החולים וולפסון ותחנת הרכבת וולפסון. קווים אשר עוברים בתחנת הרכבת חולון-וולפסון יסומנו כך: 🚆. הקווים אשר עוברים בתחנה זו הם לכיוון מסוף וולפסון בלבד, כלומר, התחנה נועדה בעיקר להורדה. כיום שטחי מקוה ישראל הם חלק מפארק אריאל שרון
פרץ דניאל מרקיש

פרץ דניאל מרקיש (נולד ב-18 בספטמבר 1974) הוא פרסומאי, במאי ועורך ישראלי המכהן כסמנכ"ל קריאייטיב בחברת התוכן peach. פרץ דניאל מרקיש נולד בתל אביב. אביו הוא הסופר דוד מרקיש וסבו הוא משורר היידיש פרץ מרקיש. הוא למד בתיכון לאומנויות ויצו צרפת בתל אביב, והתגייס לנח"ל בשנת 1992. בתום השירות בצה"ל עבד מרקיש כדוגמן וכשחקן. הוא שיחק בסדרת הטלוויזיה חלומות נעורים, בעונה השנייה של סדרת הטלוויזיה בובי ואני ובסרט הטלוויזיה רצח מצלמים. בשנת 1999 החל מרקיש ללמוד בבית הספר לאמנות קמרה אובסקורה - בית הספר לאמנות במגמת קולנוע. סרט הגמר שלו "מורעלים" זכה בפרס הסרט הטוב ובפרסים נוספים מטעם בית הספר. בתקופת הלימודים בקמרה אובסקורה כתב מרקיש טור קבוע במדריך הבילויים של מעריב, "המשוטט". עם תום לימודיו החל לביים ולהפיק כעצמאי עבור ערוץ הבידור, ערוץ המוזיקה, ערוץ 10, ושימש גם כבמאי ומפיק לפרסומות וידאו באינטרנט עבור חברות שונות. בשנת 2010 הקים מרקיש, יחד עם איתמר כהן, את סוכנות התוכן וההפקות פיינשמקר, שהפיקה בין השאר את "ההברקות של ניקול" וסדרת האבות של האגיס, הנחשבות לסדרות תוכן הרשת הראשונות בישראל. בשנת 2016 הצטרף פרץ ל-peach, חברת פרסום תוכן מבית סוכנות BBDO העולמית. בין הפרויקטים הבולטים בהם היה מעורב: הפרסומת ל-ORACM עם ליאו מסי, לסמסונג עם נועה קירל ועוד. פרץ נשוי לליאן מטיאס, אב לשתי בנות ומתגורר בתל אביב. פרץ מרקיש‏, סערת תוכן: האם תל אביב תעמוד בציפיות? דעה, באתר וואלה, 15 במאי 2019 פרסומות שביים מרקיש באתר מזבלה פרסומות של פיינשמקר הסרט "מורעלים" שביים מרקיש באתר יוטיוב ראיון עם מרקיש על טכנולוגיית ה-D-ID (באנגלית) באתר פורבס האנשים - שאנחנו אוהבים (באנגלית), אתר חברת peach מיה סלע, דוד מרקיש, פרש בודד, באתר הארץ, 14 באפריל 2010 פרסמות לפלאפון מנגו בהשתתפות מרקיש, יוטיוב פרץ-דניאל מרקיש, אידיבי יאיר הוכנר, ‏הזוכים הם...מורעלים, באתר "סרט", 5 בינואר 2004 אוטופיה תומכת גם בפורמט P2, מגזין AV פיטר רוט - צחוק הגורל, יוטיוב סטייל ריבר חורף 2013 - פרסומת, יוטיוב משה בנימין, "התרגשנו מאוד כשיוסי לובטון פרגן לנו בטקס האפי האחרון על ה'הברקות של ניקול'", באתר אייס, 6 באוגוסט 2015 עטרה בילר, ההברקה של ניקול: יוצאת מקלישאות הנקיון, מייצרת תוכן שמיש ומבינה איך אנחנו חושבים, באתר אייס, 29 בספטמבר 2015 האגיס משיק סדרת רשת אבא'לה, Allmarketing אבאל'ה – מותג חיתולי האגיס משיק סדרת רשת לאבות בכיכובם של אנשי ברנז'ה מוכרים, מזבלה פוטבול ד.אן. איי, אתר Ads of the World מאחורי הקליפ: זאת בעצם פרסומת, ישראל היום